Source: https://sede.asturias.es/portal/site/Asturias/menuitem.1003733838db7342ebc4e191100000f7/?vgnextoid=d7d79d16b61ee010VgnVCM1000000100007fRCRD&fecha=08/01/2019&refArticulo=2018-12830&i18n.http.lang=es
Timestamp: 2019-10-15 23:24:12+00:00

Document:
Resolución de 12 d’avientu de 2018, de la Conseyería d’Educación y Cultura, pola que se concede’l premiu «María Josefa Canellada» de lliteratura infantil y xuvenil en llingua asturiana, na so decimoprimer edición.
Primero.—Por Resolución d’esta Conseyería de fecha de 5 de marzo del 2009 (BOPA del 27 de marzu del 2009) aprobáronse les bases reguladores de los premios literarios n’asturianu, modificaes por Resolución de 23 de xunetu del 2015 (BOPA de 30 de xunetu del 2015). Y por Resolución de 7 de mayu del 2018 (estractu en BOPA del 23 de mayu del 2017) convocóse la decimoprimer edición del Premiu «María Josefa Canellada» de Lliteratura Infantil y Xuvenil en llingua asturiana con una dotación de 3.000 € (tres mil euros).
Segundo.—Con fecha de 13 de payares del 2018 el Xuráu, nomáu por Resolución de fecha 27 de setiembre del 2018, reúnese y propón la concesión del Premiu «María Josefa Canellada», na so decimoprimer edición, a favor de la obra Invisible, de Lluis Aique Iglesias Fernández, presentada baxo’l seudónimu “Mon Llera Tardi”, según motivación que consta n’acta: «Destaca’l tratamientu de temes d’actualidá con personaxes reales, con una bona estructura narrativa y un estilu lliterariu cargáu d’imáxenes simbóliques».
Tercero.—Lluis Aique Iglesias Fernández acreitó nun tar incursu nes prohibiciones pa obtener la condición de beneficiariu y atopase al corriente de les obligaciones tributaries y cola Seguridá Social, amás de nun ser deudor de la Facienda del Principáu d’Asturies por deudes vencíes, líquides y esixibles primero de dictase la propuesta de resolución de concesión del premiu, d’alcuerdu colo previsto nos arts. 13 y 14 e) de la Llei 38/2003, de 17 de payares, Xeneral de Subvenciones.
Cuarto.—La Intervención Delegada, en fecha 12-12-2018, emitió’l correspondiente informe fiscal favorable.
Primero.—L’artículu 3 del Decretu 71/92, de 29 d’ochobre, que regula’l Réxime Xeneral de Subvenciones, en rellación col artículu 38 de la Llei 6/1984, de 5 de xunetu, del Presidente y del Conseyu de Gobiernu; y l’artículu 5 del Decretu 6/2015, de 13 d’agostu, de reestructuración de les Conseyeríes qu’integren l’Alministración de la Comunidá Autónoma, en cuantes a la determinación de les competencies y facultaes del Ilmu. Sr. Conseyeru d’Educación y Cultura p’adoptar esta resolución, amás del artículu 10 de la Llei 2/1995, de 13 de marzu, sobre Réxime Xurídicu de l’Alministración del Principáu d’Asturies; too ello en cuantes a la determinación de les competencies y facultaes p’adoptar esta Resolución.
Segundo.—D’alcuerdu col artículu 37 de la Llei 2/1995, de 13 de marzu, sobre Réxime Xurídicu de l’Alministración del Principáu d’Asturies y la Resolución de 2 d’ochobre del 2015, de la Conseyería d’Educación y Cultura (BOPA de 10 d’ochobre), ye competencia del titular de la Dirección Xeneral de Planificación Llingüística y Normalización l’autorización y disposición de los gastos, distintos de los contratos menores, que se financien con cargu al programa presupuestariu xestionáu pola Dirección Xeneral.
Tercero.—Sicasí, por razones d’economía procesal y simplificación de trámites, pue l’Ilmu. Sr. Conseyeru conocer d’esti espediente avocando les competencies delegaes n’aplicación del artículu 17 de la Llei 2/1995, de 13 de marzu, sobre Réxime Xurídicu de l’Alministración del Principáu, al tramitase conxuntamente toles fases del espediente de gastu.
Cuarto.—Son d’aplicación a esti procedimientu los preceptos que tienen calter básicu de la Llei 38/2003, de 17 de payares, Xeneral de Subvenciones y el so Reglamentu Xeneral aprobáu pol Real Decretu 887/2006, de 21 de xunetu, amás del Decretu 71/1992, de 29 d’ochobre, yá mentáu.
Quinto.—L’artículu 41 del Testu Refundíu del Réxime Económicu y Presupuestariu del Principáu d’Asturies, aprobáu por Decretu Llexislativu 2/1998, de 25 de xunu, al respective de la competencia que correspuende a los titulares de les conseyerías p’autorizar y disponer los gastos propios de los servicios del so cargu y de los qu’estableza la Llei de Presupuestos Xenerales de cada exerciciu o, nel so defectu, la del exerciciu anterior, hasta la cantidá afitada nesta.
Vistos los preceptos llegales mentaos y demás d’aplicación xeneral,
Primero.—Conceder el Premiu «María Josefa Canellada» de Lliteratura Infantil y Xuvenil en llingua asturiana, na so decimoprimer edición y correspondiente al añu 2018, a D. Lluis Aique Iglesias Fernández, NIF 32.870.149K, pol trabayu tituláu Invisible.
El premiu tien una dotación total de 3.000 € (tres mil euros).
Segundo. Avocar pa sí’l conocimientu de los actos delegaos, disponiendo un gastu de 3.000 € (tres mil euros) a favor del premiáu con cargu al conceptu 14.10.422R.482.062 de los Presupuestos Xenerales del Principáu d’Asturies pal 2017 prorrogaos pal 2018.
Tercero.—Reconocer la obligación y proponer y interesar el pagu al titular de la Conseyería competente en materia económica y presupuestaria, que se va facer d’alcuerdu a lo previsto na Base 7.ª de la Resolución de 5 de marzu del 2009, pola que s’aprueben les bases de los premios lliterarios en llingua asturiana, modificaes por Resolución de 23 de xunetu del 2015 (BOPA de 30 de xunetu del 2015).
Cuarto.—Ordénase la publicación de la Resolución en Boletín Oficial del Principáu d’Asturies.
Esta resolución remata la vía alministrativa y va poder recurrise potestativamente en reposición, ante’l conseyeru d’Educación y Cultura, nel plazu d’un mes computáu dende l’otru día d’espublizase en Boletín Oficial del Principáu d’Asturies (BOPA), o ser impugnada directamente ante la Sala de lo Contencioso-Alministrativo del Tribunal Superior de Xusticia d’Asturies, nel plazu de dos meses cuntados de magar se reciba la so notificación, ensin perxuiciu de cualquier otru recursu que-yos paeza procedente interponer en defensa de los sos intereses.
Uviéu, a 12 d’avientu de 2018.—El Conseyeru d’Educación y Cultura, Genaro Alonso Megido.—Cód. 2018-12830.

References: Resolución 
 Resolución 
 Resolución 
 Resolución 
 resolución 
 Resolución 
 Resolución 
 Resolución 
 Resolución 
 resolución